《阮籍》
宋代·员兴宗

我爱阮嗣宗，天怀达而放。
理觞堕沉冥，出语辄清旷。
驾言穷所之，途穷涕亦浪。
伊人已真契，谁谓失之荡。
夷庚得神超，世以多岐丧。

作者简介：隆州仁寿人，字显道，仕前居九华山，号九华。高宗绍兴二十七年进士。荐除教授。召试，擢著作郎、国史编修、实录检讨官。所上奏议，大抵毅然抗论，指陈时弊。孝宗乾道中，疏劾贵幸，中谗去职，侨居润州而终。多与张栻、陆九渊诸学人书简往复。有《采石战胜录》、《辩言》、《九华集》。